
Predgovor 


U ovoj knjizi sakupljena su predavanja o istoriji Engleske 
koja sam preko BBC-ja držao pune tri godine, od proleća 
1988. do proleća 1991. Zadatak nije bio lak. Iako sam o pove- 
sti Ostrva dosta znao, budući da nisam istoričar, moje znanje 
nije bilo ni sistematizovano ni naročito duboko. Moglo bi 
se reći da je bilo pretežno konverzaciono. Zgodan događaj, 
pogotovu iz engleske povesti, uvek je dobrodošao kao para- 
digma vlastitoj istoriji kad se razgovor zaplete u sudbonosno 
pitanje zašto srpskom narodu ni sadašnjost ni budućnost ne 
daju nikakve nade, a prošlost mu je isuviše teška da bi je sa 
zadovoljstvom ponovio. Morao sam je, dakle, i sam učiti. I 
učio sam je. U neku ruku, bio je to najprijatniji deo posla. 
Teže su bile dve druge prepreke. Izlagati povest jedne zemlje 
na akademski način, onako kao što je uobičajeno po našim 
školama, koje napuštamo s nekoliko povesnih datuma ali 
bez ikakve svesti o njihovom pravom značenju, nije imalo 
svrhe. Morao sam, dakle, naći neki poseban, neki moj ugao 
gledanja. I našao sam ga, čini mi se, u izvesnoj aberaciji 
pogleda izraženoj u naslovu Sentimentalna povest Britan- 
skog carstva, gde se izraz „sentimentalna" ne sme doslovno 

shvatiti. Ne sme mu se na reč poverovati, ali ga ne valja ni 
obrnuto, bez rezerve uzeti. Bio je tu, najzad, i medijum kojim 
sam se služio, kako zbog bestelesne prirode radio-saopšta- 
vanja, tako i sa kratkoće vremena koje mi je stavljeno na 
raspolaganje. Morao sam, dakle, vršiti drastičnu selekciju 
građe i brutalna sažimanja u obliku njenog iskazivanja. I to 
sam postigao, ali, bojim se, s manje uspeha od zaobilaženja 
ostalih opstrukcija. Jednu jedinu, na sreću, nikad nisam 
osetio. Englezi nisu imali primedbe na vrstu „sentimental- 
nosti“ kojom sam priču o njima prožeo. Ne mislite da je to 
zato što su se s njom slagali. Ne. Oni su prosto prema celom 
poduhvatu bili savršeno ravnodušni. 

Sve me je ovo primoralo da priređivanju za štampu ovih 
komentara pristupim na drugi način, a ne onako kako sam 
učinio s Pismima iz tuđine, I, II, III, gde sam unosio neznat- 
ne izmene i ograničio se na prilagođavanje usmenog iskaza 
pismenom. Ovde su promene temeljnije. Pre svega, u obimu 
saopštene građe. Umesto deset minuta, svako je poglavlje 
engleske povesti dobilo pola sata, što znači da se volumen 
materijala utrostručio. Nije uvekposredi nova građa. Pone- 
kad se radilo jednostavno o tome da rečenica, kratkoćom 
vremena na radio-talasima sapeta, prodiše. 

U svakom slučaju, Sentimentalnu povest Britanskog car- 
stva valja uzeti kao još jednu, nadam se i poslednju priču o 
Englezima, kojima pripadaju i tri knjige Pisama iz tuđine. 

Služio sam se vrlo obimnom dokumentacijom, uglavnom 
iz Istorijskog departmana Radio Londona. Većina izvo- 
ra navedena je u fusnotama, naročito knjige koje ne spa- 
daju u prvu ligu engleske istoriografije. Od prvorazredne 
pomoći bile su mi, razume se, dve mamutske, višetomne 
povesti Engleske u izdanju Oxforda i Cambridgea i isto- 
rijski kompendijumi od Trevelyana, Greena, Gardinera, 
Macaulaya; Thomas Babington, prvi grof Macaulay itd., ali 

sam za pojedine periode ipak morao da se oslonim na spe- 
cijaliste. Za anglosaksonsku eru, recimo, na F. M. Stentona 
(Anglo-Saxon England), R. H. Hodgkina (A History of the 
Anglo-Saxons), H. M. Chadvvicka (Studies on Anglo-Saxon 
Institutions) i G. Barraclougha (Social Life in Early England). 
Za rimski period na R. G. Collingvvooda & J. N. L. Myersa 
(Roman Britain and the English Settlements). Za srednji vek 
na A. L. Poolea (From Domesday Book to Magna Carta), D. 
M. Stentona (English Society in the Early Middle Ages), A. 
R. Mayersa (England in the Late Middle Ages), E. Реггоуа 
(The Hundred Years’ War) i E. Lipsona (Introduction to the 
Economic History of England). Za doba Tudora, gde građa 
i komentari dobijaju naučni elefantijazis, između ostalih 
poslužio mi je dobro G. R. Elton (The Tudor Constitution: 
Documents and Commentary, England Under the Tudors), J. 
D. Mackie (The Earlyer Tudors), J. A. Williamson (The Tudor 
Age), J. B. Black (The Reign ofElizabeth) i P. Hughesova tro- 
tomna The Reformation in England. Za englesku revoluciju i 
restauraciju C. Hill (The СепШгу of Revolution, 1603-1714) 
i J. P. Кепуоп (The Stuarts). Za XVIII vek J. H. Plumb (The 
Eighteenth Century i The First Four Georges), L. Naimier 
(England in theAge ofthe American Revolution), dvotomna 
A Short History of British Expansion J. A. Wiliamsona, V. 
T. Harlow (The Founding ofthe Second British Empire) i E. 
Lipson (Economic History ofEngland). Za XIX vek E. Halevi 
(A History ofthe English People in the Nineteenth СепШгу), 
G. M. Young (Early Victorian England), P. Cnaplund (The 
British Empire, 1815-1939) i Asa Briggs (Victorian People). 
Za XX vek A. J. P. Taylor (English History, 1914-1945), C. 
L. Mowat (Britain Between the Wars) i W. N. Medlicott 
(Contemporary England, 1914-1964). 

Uprlcos neospornoj naučnoj utemeljenosti i serioznosti 
ovih studija, s većim sam zadovoljstvom koristio personalne 

poglede na istoriju njenih učesnika i saučesnika, kao što su 
to, recimo, višetomna Istorija naroda engleskog govornog 
područja od Winstona Churchilla, ili njegovi i memoari 
Lloyda Georgea posvećeni Velikom ratu, a naročito su mi 
za srce prirasla malo poznata dela anonimnih entuzijasta 
koji su, možda bez naučne akribije, ali sa osećanjem za živi 
život, uz ogromnu volju i istraživački trud, pojedine više ili 
manje zamračene periode engleske povesti ispunjavali opi- 
sima rada, ponašanja, običaja i mišljenja običnih Engleza, 
sve do opisa kuća u kojima su stanovali, nameštaja i pribora 
za jelo kojim su se služili i zabava kojima su se predavali. 

Sve u svemu, dakle, ne mogu reći da u ovom poslu nisam 
uživao, premda tako nešto nisam predviđao. Pogotovu što 
su me s početka stalno, kao mora, progonile besmislene 
analogije s našom istorijom, besmislene jer su tražile podu- 
darnosti tamo gde su ih i genetički i geopolitički razlozi 
onemogućavali. Očekivati neko istorijsko naravoučenije 
od naroda čiji su uslovi života i razvoja toliko udaljeni od 
onih pod kojima smo se mi na Balkanu formirali, isto je što 
i tražiti da dva čoveka rođena od različitih roditelja, različito 
odgajena i sa različitim curriculum vitae - jednako izgledaju. 
Srećom, ta me ambicija nije dugo držala. Ubrzo sam poto- 
nuo u jedan svet kome više nisam zavideo i prema kome sam 
mogao osećati za ,,istoričara“ preko potrebnu ravnodušnost. 

Uprkos tome, razume se, ja nisam naučnik, pa od mene, 
zahtevajući s pravom činjenice, ne očekujte nepristrasnost 
u njihovom tumačenju. 

Nje, uostalom, ni u istoriji nema. 

London, 2. mart 1992. 


Borislav V. Pekič 

1 . 

Žirafe, Kosovo, 

povest Engleske i kako je ispričati 


Iako dogovor s BBC-jem o tome da u dvadeset šest deseto- 
minutnih emisija ispričam povest Engleske nisam shvatio 
kao pisanje romana, u kome se stvarnost skladno meša s 
verovatnim, mogućim i nemogućim, pristupio sam joj kao 
uzbudljivoj književnoj pustolovini, svestan da u rukama 
imam, uprkos svim istorijski verifikovanim činjenicama, 
ipak samo jednu nedefinisanu smesu mogućnosti, u najbo- 
ljem slučaju verovatnoća. Okružio sam se hronikama, pri- 
ručnicima, biografijama, studijama, statistikama i atlasima, 
žaleći za revolucionarnom godinom 1944. kad sam, ovde na 
Balkanu, istoriju učio iz još svežeg i pomalo krvavog života, 
a ne iz bajatih, dosadnih knjiga. 

Ništa me za ovaj posao ne preporučuje. Što Englez nisam, 
po sebi je dovoljan nedostatak; što nisam ni istoričar, izbor 
čini još gorim, a što sam pisac - već i beznadežnim. 1 U 


1 Naročito ako se ima u vidu rđavo iskustvo s knjigom Povest Engle- 
ske angloirskog pisca Olivera Goldsmitha (1730-1774), koga je ser John 
Hawkins smatrao notornom budalom. Teši, međutim, što ga je ugledni 
državnik Horace Walpole unapredio u „inspirisanu budalu". 

Britaniji boravim - jer da živim jedva smem reći - petna- 
est godina i o Englezima znam manje nego kad sam došao, 
provlačeći se u prljavom kupeu oronule bliznakinje Step- 
hensonovog železničkog prototipa od Dovera do stanice 
Victoria, između bašti londonskog industrijskog predgra- 
đa, sumornog naličja britanskog imperijalnog prosperiteta 
iz koga je Karl Магх, umesto profita, kao svi ostali, za nas 
izvukao socijalizam. Tada nisam znao ništa, ali sam ume- 
sto nepouzdanih činjenica posedovao pouzdane i omiljene 
evropske predrasude, kojima, nažalost, više ne raspolažem. 
O tim predrasudama treba na vreme nešto reći. Netrpeljivost 
prema Englezima je opšte mesto evropske geopolitike, sve 
od kada su Ostrvljani s Normanima, Plantagenetima naro- 
čito, počeli zabadati nos u kontinentalne poslove, a Sartreov 
Jean, kontinentalac do kosti i šoven do profesionalnosti, koji 
ih mrzi iz principa i kome zato nisu nužni nikakvi posebni 
razlozi, obrazac je prosvećenog Evropljanina naših dana, 
nipošto tek relikt Napoleonove ili Hitlerove Nove Evrope. 
Da se prema Englezima gaji hronično nepoverenje (potajno 
im se možda i zavidi), da se smatraju koristoljubivim, sebič- 
nim, nepouzdanim, u najmanju ruku licemernim, po sebi se 
razume. U mom je slučaju, nažalost, ovaj lagodan i univerza- 
lan oblik anglofobije poremećen bio balkanskom povesnom 
klopkom. Srpski je građanski stalež godine 1944, podvrgnut 
revolucionarnom teroru, prinuđen da od zapadnih save- 
znika očekuje pomoć. Značilo je to provizorno zaboraviti 
nekoliko engleskih trojanskih darova „bhraći Shrbima“ (po 
izligovoru mog znamenitog prethodnika Mr. Harrisona, 
ratnog komentatora Radio Londona): puč 27. marta 1941, 
govor kralja Petra II 1943, kojim se odriče generala Mihai- 
lovića i stavlja na stranu Josipa Broza, pa i okrutno razaranje 
Beograda 1944. pripisati kartografskoj zabludi Savezničke 

vazdušne strategijske komande. Ukratko, prirodnu idio- 
sinkraziju prema Engleskoj zameniti za neprirodne sim- 
patije, i, naravno, u njih poverovati, jer, u protivnom, nada 
u englesku pomoć ne bi imala svrhe. Da se, dakle, razume 
moje duševno stanje dok sam s koferom u ruci, „bhirajući 
shlobodu“, udisao goralc gar stanice Victoria ovlažen ispa- 
renjem jeftinog Ty-phoo čaja, mora se znati da na licu nisam 
imao odbrambeni izraz mrzovolje, svojstven Evropljaninu 
na ulicama Londona. Taj izraz stekao sam tek kasnije, ali to 
je druga i duga priča. 

Jedno mi, međutim, svojstvo ide u prilog. Oslanjajući se 
na Thomasa Carlylea, ističe ga Trevelyan kao poetski sadržaj 
prošlosti, isti sadržaj koji dominira svakim uspelim književ- 
nim delom. 2 Poređenje je, naravno, preterano, jer ako s njim 
idemo do kraja, stižemo do istorije koja će istovremeno biti 
istinita (bar moguća) i fiktivna (premda i tada moguća), 
do istorijskog romana do čije je granice, sudeći po rečniku 
Francuske revolucije, stigao i Carlyle. Poetski sadržaj proš- 
losti shvaćen je u ovom rukopisu kao Duh istorije, lišen ičeg 
zajedničkog s njegovom svemoćnom hegelijanskom verzi- 
jom. Jer ovaj jadni, zbunjeni, unezvereni Duh, za razliku od 
Hegelovog samosvesnog Svetskog duha, ne zna ni kuda ide, 
ni zašto nekud uopšte ide. On je samo život. On je, u stvari, 
sam život. Ono što zauvek iščezava iz događaja kad se ovaj 
povuče u prošlost i od njega ostane prazan datum u ravno- 
dušnom vremenu, ispisan kao mrtva holo-slika. 

Prva se teškoća ne tiče tih datuma s kojima nas po škola- 
ma mrcvare. Godina gore-dole ne menja presudno sudbinu 
naroda. Da li je Kosovska bitka izgubljena 1389. ili 1398. 

2 „Uzmite u obzir sve što leži u reči Prošlost“, veli Carlyle. „Istorija je 
u stvari istinska poezija. A stvarnost, ako se ispravno interpretira, veli- 
čanstvenija od Fikcije." 

malo utiče na himerične posledice turske pobede po život 
Srba, kao što desetogodišnje zakašnjenje normanskog osva- 
janja Ostrva ne bi izmenilo sudbinu pobeđenih Anglosasa. 
Istorija nisu datumi. Brojevi, ako se vremena tiču, manje 
znače od cifara kad su njima predstavljeni ljudi. Prava povest 
život je tih ljudi pokopan ispod trošnih spomenika bezlične 
istorijske hronologije. Engleska revolucija ili restauracija 
socijalne su koliko i političke epizode povesti i politika je 
pre posledica socijalnih promena no što je njihov uzrok. 
Ističući postepenost, usporeni tempo te povesti, u Engleskoj 
socijalnoj istoriji Trevelyan pominje kao retke katastrofe od 
uticaja na život Britanaca crnu smrt (veliku kugu od 1349) 
i industrijsku revoluciju, ali pravi razliku: kuga je izmenila 
život jedne jedine generacije Engleza, industrijska revolucija 
ga je modelovala tokom dva stoleća. 3 Agrikulturno oruđe se 
menjalo od kremenog šiljka, preko drvenog i gvozdenog plu- 
ga, do najsavremenijeg kultivatora, u ralo se uprezao čovek, 
potom vo ili konj, najzad mašina, ali je u stalno izmenljivoj 
jednačini napretka čovek ostao jedina konstanta. Ispred 
rala i mašine ili iza nje, on je uvek bio tu. Zakletva sizerenu, 
rani oblik demokratskog glasanja, takođe je pretpostavlja- 
la čoveka, čak i ako je sve drugo izmenjeno: broj glasača, 
način glasanja i metodologija sabiranja glasova. Saobrazno 
novim idejama o humanitetu menjala se i tehnologija smrt- 
ne kazne ali je, ma kakvu nam sliku nudila, ljudska glava 
ostala njena centralna tema i jedini cilj metka, omče, sekire, 
struje ili otrovnog gasa. Ma kakvi da su događaji što su pleli 
tanano tkivo društvenih procesa, uvek se u krajnjoj konse- 
kvenciji tiču čoveka. I nikad statističkog istorijskog, kojim 
se ovde bavimo, dobijenog uprošćenom metodom analoške 
generalizacije, nego pojedinačnog, s imenom i biografijom 


3 G. M. Trevelyan, English Social History, Pelican Book, 1974, str. 12. 

nesličnom ijednom drugom životopisu. Nema sumnje da 
su diplomatska nadmudrivanja, dvorske intrige i živopisni 
ratovi, pored toga što su zanimljiviji, od snažnog uticaja na 
život običnog građanina, pogotovu ako zbog njih ovaj mora 
u smrt, dugove, bedu, ako plaća veći porez ili svoje proizvode 
prodaje ispod cene, ali, sve u svemu, na narod u celini pre- 
sudnije deluje konstitucionalni, intelektualni, socijalni i teh- 
nološki napredak koji se postepeno, ponekad jedva primetno, 
ostvaruje kroz vekove, nego dobijena bitka ili osvojena teri- 
torija. Zato će J. R. Green u Istoriji engleskog naroda 4 pro- 
gramski pretpostaviti lingvistička osvajanja novoengleskog 
jezika pesnika Chaucera osvajanju Normandije posle pobede 
Непгуја V kod Сгесуја (Normandiju će Englezi ionako izgu- 
biti, a jezik sve do danas zadržati) i Akt o sirotinji Elizabethe 
I piratskom prepadu njenili admirala na Cadiz (jer Akt se 
razvio u socijalno zakonodavstvo, a Cadiz samo u epizodu 
pobedama ionako prenatrpane britanske pomorske slave). 

Pogledajte, međutim, sve te istoriografske priručnike i 
kompendijume. Tumačenja uzroka i posledica pojedinih 
događaja po Ostrvo toliko su različita da se pitam je li to 
ista zemlja o kojoj govori ovaj ili onaj pisac. Žaliti se, naža- 
lost, ne smem. Ni naša prošlost nije ništa jasnija. Balkanske 
ratove od 1912. srpska, bugarska i grčka nauka zovu oslo- 
bodilačkim, a makedonska osvajačkim, što je najbolji dokaz 
da, iako različita tela ne mogu istovremeno zauzimati isti 
prostor, razne pa i protivurečne istine mogu. Komunistička 
tradicija u partizanskom ratovanju vidi skrupuloznu patri- 
otsku borbu protiv okupatora, građanska beskrupuloznu 
borbu za revolucionarnu vlast, a ja lično - nacionalnu i ličnu 
nevolju prvog reda. Prinuđen sam stoga da zaključke biram 

4 J. R. Green, Short History ofthe English People, J. M. Dent & Son Ltd., 
London 1915, toml, str. 11. 

po svom amaterskom ukusu, u skladu sa sopstvenim pred- 
rasudama. Ako se istoričari oko istine još nisu dogovorili, 
ako se ni narodni mitovi oko istih tema nisu ujednačili, ja 
im pomoći ne umem. 

Veća je teškoća u shvatanju Engleza šta je za ljude važno, 
šta nije. U tom pogledu poučne su uporedne slike svetskih 
i engleskih zbivanja u engleskoj interpretaciji, pa ću izne- 
ti paradigmatične uzorke da ilustruju moje kontinentalne 
duševne muke. Znam da se opšta istorija prilagođava važno- 
sti događaja za domaću - katastrofalan zemljotres u Andima 
u Pendžabu se i ne oseća, kao što poplava u Pendžabu ljude 
Anda malo dira, a nama su, na Balkanu, obe nesreće samo 
vest - ali ne verujem da je u doba srazmerno jedinstvene 
Evrope Svetog rimskog carstva od svih reformi Karla Veli- 
kog za Engleze i rubriku „Dnevni život“ najvažnija zabrana 
prostitucije. Sumnjivo mi je i izjednačenje činjenice da je do 
1351, za četiri godine epidemije, oko sedamdeset pet milio- 
na ljudi umrlo od kuge s faktom da je tada engleski tenis iz 
zagušljivih sala izašao na vazduh, ma koliko je Englezima, 
a i svakom trezvenom čoveku, do sporta stalo više nego do 
kuge. Nadao sam se da smo Kosovskim bojem, sebe defi- 
nitivno ruinirajući, spasli Evropu. Na lažnu vest o srpskoj 
pobedi zvonile su njene bogomolje. Ostrvske, naravno, ne 
behu među njima. Bitka se i ne spominje. Za Evropu je, po 
Englezima, važnije što je 1389. za papu izabran Bonifacije 
IX, čiji je značaj, očigledno, samo u rednom broju, računa- 
jući od Petrovog naslednika Lina. Kao najbitniji događaj za 
prosečnog čoveka 1220. izabrana je pojava afričkih žirafa na 
Kontinentu. Na stranu što su, verovatno, Rimljani u cirku 
videli žirafu pre prvog hrišćanina, pitam se koliko je i kako 
žirafa unapredila svakodnevicu prosečnog Evropljanina. 

Pitanje je i gde povest Engleske završiti. Prirodan kraj 
nečije istorije nestanak je njenog naroda. Englezi još nisu 
dotle došli, premda domaći obožavatelji državnog suvere- 
niteta tvrde da je ulazak Britanije u Evropsku ekonomsku 
zajednicu početak njenog tihog iščezavanja. Gubitak Impe- 
rije sasvim je zgodan kraj priče. Pripovest se priča dok je 
zanimljiva, zanimljiva je dok je uspešna, a uspešna je, bar 
prema dosadašnjem iskustvu, dok je razbojnička, pljačkaška, 
u najmanju ruku pustolovna. Čim se posle višegodišnjeg 
avanturističkog izbivanja po tuđim zemljama vrati u domo- 
vinu i postane građanski konvencionalna, čim dramatična 
krupna osvajanja zemlje zameni pipavo usvajanje sitnih 
zakona, čim ispravke granica u svoju korist zamenjene budu 
isprikama što su stare izgubljene, za veliku priču nije, pa 
ćemo je tu negde i okončati. Po svoj prilici u predvečerje 
Prvog svetskog rata, da je, opraštajući se od nje, ostavimo 
bar koliko-toliko srećnom, velikom i uobraženom. Imperija 
će, doduše, na oskudnim jaslama sumnjivih kondominijuma 
i kolonijalnih poluzavisnosti, iza busije istorijskih mitova 
ali s puškom na kolenima, tavoriti još nekoliko decenija, 
no neće to biti život nego veštački animirano vegetiranje 
kadavera, kome će trijumfalna odbrana Falklanda poslužiti 
kao svečano međunarodno opelo. A ako se odvažim da je 
sve do naših dana teram, neki naročit optimizam nemojte 
očekivati ni od mene ni od ovih komentara. 

Pitanje je i odakle njenu povest početi. Narodi gaje aristo- 
kratske predstave o poreklu i vremenu u kome su nas svojom 
pojavom usrećili. Najsvežije anadolske teorije o Indoevro- 
pljanima Slovene dovode na Balkan u II veku n. e. Uzaman, 
izgleda, jer danas Sloven niko ne želi da bude. (A čini se da se 
u poslednje vreme nekako i ne isplati.) Nelci Crnogorci drže 

da su Iliri, što moje prisustvo na Balkanu pomera za milenije 
unazad. Izvesni Slovenci pretke sanjaju među ilirskim Vene- 
tima, što ih razvenčava sa Slovenima, ali srođava sa mnom, 
pa je dobitak u najvećoj meri mutan. I drugi balkanski etnici 
odbijaju da s tim zlosrećnim Slovenima išta imaju. Hrvati bi 
da su Goti, Cigani drevnost traže u Indusima ili Egipćani- 
ma, a Makedonci u Aleksandru Velikom (opasan put koji ih 
lako može odvući među Grlce). Najdalje je otišao naš slikar 
Milić od Mačve, koji zamršenim filogenetskim bogazama 
Srbe spaja s Platonovom Atlantidom, ali ja držim da je taj 
malko preterao. 

Engleska povest može početi od gubitka Imperije, koji je 
zemlju, premda obogaljenu, vratio na vlastite noge i vlasti- 
tim brigama, zaboravljenim posle povlačenja Rimljana. Pa 
i ranije, od industrijske revolucije zbog koje smo od nekori- 
snih ljudi postali korisni proizvođači, a najnestrpljiviji čove- 
koljupci među nama i marksisti. Ili od Olivera Cromwella, 
utemeljivača nacionalne ideje kao mešavine Svetog pisma, 
Trgovine i Mača. Može krenuti i 1066, s bojnog polja kod 
Hastingsa, gde se prolivena normanska i anglosaksonska krv 
izmešala u rasni amalgam, bez kojeg ne bi bilo ni Cromwella, 
ni industrijske revolucije, ni Imperije u kojoj sunce nikad ne 
zalazi. Ali i od 449. godine n. e. i najezde tevtonskog roda 
Anglosasa, krvne matrice engleskog naroda. 

Sve od 410. godine n. e. i evakuacije Rimljana, za šest 
stotina godina slobode, Britanija je bila ono što su njeni 
viktorijanski državnici, začarani Otomanskom carevinom 
i slobodnim putem za Indiju, videli na Balkanu, i čemu su 
razabirljivo doprineli: nerazabirljiva urođenička plemena 
mlate se oko nerazabirljive, neplodne zemlje, a jedva raza- 
birljive krune brzinom atlantske oluje smenjuju jedna drugu. 
Engleska je preživela balkanizaciju u vreme kada je, uprkos 

slovenskim varvarima, na Balkanu vladao vizantijski red, 
koji Romeje nije zbunjivao, ali je trajno pomeo Gibbona. S 
gledišta ksenofobske domaće nauke, tu bi, u kataklizmičnom 
haosu seobe naroda, početku naše priče moglo biti pravo 
mesto. Encyclopaedia Britannica, biblija anglosaksonskog 
znanja, piše povest Ostrva pod dva slova. Pod B i geograf- 
skim pojmom „Britanija" smeštena je povest do V veka n. 
e. i dolaska Anglosasa. Od tada, pod E i istorijskim pojmom 
,,Engleska“, prava je povest Engleza. Nije, međutim, retko 
da priča mladog naroda počne tek kad ga pokori stariji i 
zreliji. Istorije Balkana, uprkos toliko hvaljenim Ilirima, 
nema pre Helena. Pre Rima, Italija je kratka i nejasna priča 
o Etruriji, duga i pregledna o grčkoj kolonizaciji Apenin- 
skog poluostrva. Englesku, dakle, možemo početi i od Rima, 
koji joj je doneo civilizaciju i njeno grčko nasleđe. Rimski 
„način života“ bio je u cvatu kad se Julije Cezar 55. godine 
s. e. na Ostrvo iskrcao, ali je antički svet duhovno već bio 
na umoru. Osim rimskog pesništva i istoriografije, sve što 
veliko beše, nestade. Prošli su Sumeri, Haldejci, Vavilo- 
njani, Staroegipćani. Nema više ni pravih Grka, potomaka 
Ahila i Agamemnona, premda helenski duh Aleksandra 
Velikog još veje Mediteranom i ideja ujedinjene Evroazi- 
je nije mrtva, nalazeći u Neronovom umetničkom ludilu 
poslednje utočište. Novo je hiperborejsko doba na vidiku. 
Stiže iz drugog smera od toplog, plodnog biblijskog istoka, 
s hladnog varvarskog severa. Milenija će proći pre nego što 
se povest ne iseli s drevnog Mediterana, ali su transportne 
sile ove globalne seobe već u punom dejstvu. 

Nisam, razume se, uneo mutno doba u kome su Englezi 
od majmunskih primata postali ljudi, premda možda baš 
to mnogo štošta razjašnjava. Ali, savesniji sam od domaćih 
istoričara. Ne posmatram ih s našeg gledišta, ne bavim se 

samo onim datumima njihove istorije koji su za nas važni, 
kao što oni čine s našom. (Kada i ako pominju naš 27. mart 
1941, čine to kao da smo im taj nesrećni datum dugovali, a 
ne da smo ih njime zadužili.) Bojim se da bi im povest tada 
bila i kratka i kusa. Upoznajem vas s onim što je za njih 
važno. Svetska se povest pominje kad se, za našu nevolju, 
sa srpskom povezuje, kad se traže analogije i kad je u svet 
iznesu bezobzirnost engleskih pustolova, radoznalost engle- 
skih istraživača, veština engleskih državnika, srebroljublje 
engleskih trgovaca i srčanost engleskih grenadira. 

Počeću od kultne tvorevine Stonehenge, čiji je prvi dol- 
men u dolini Salisbury postavljen oko 1800. godine pre Hri- 
sta. Premda je zodijačko, ne očekujte od njegovog kamenja 
mnogo. Arheologija se u Stonehengeu meša s mitom, a ovaj 
s keltskom mistikom. Neizvesno je čijim podacima verovati, 
pogotovu dok vam između oronulih kolosa mrtve druidske 
vere prodaju sintetičke McDonald sendviče. 

Ali da ne pomislite kako se nalazimo s mračne strane 
Meseca, znajte da, dok prastanovnici Britanije u Stone- 
hengeu ljudske žrtve prinose svojim halapljivim šumskim 
bogovima, na Istoku teče prvi period kineske književnosti, 
u Indiji se gradi brana od mermera, Sumerci behu i prođo- 
še, a Hamurabi, kralj Vavilona, u crni kamen uklesuje prve 
zakone. U Knososu, srcu minojske kulture, kraljeva palata 
ima kupatilo na izvoru žive vode, u Misiru je XII dinastija 
po redu, Knjiga mrtvih već je napisana da žive probudi tek 
u XX veku, irigacija Nila izvedena, a u upotrebi su kontra- 
ceptivna sredstva, za koja su Englezi doznali tek blagodareći 
strahu od side. Time ne vršimo nikakvo vrednosno poređe- 
nje. Osim Kineza, svi su ti narodi odavno mrtvi. A oni što 
nisu, teše se iskopinama svoje slave u muzejima tuđina, ili, 
kao mi, srebrnim viljuškama kojima smo jeli dok su Englezi 

učili čemu služe prsti. Da, njihova je civilizacija u muzejima 
onih koji su, dok se faraon Sesostris III kupao u mirišljavom 
bazenu, s divljenjem opipavali čvrstinu prvog bronzanog 
koplja. Pouka je jasna: istorija nije samo kolevka za rađanje 
naroda nego i odar za njihove agonije. 

Vele da prirodna sredina utiče na formiranje naroda. 
Dosađuju nam karakterološkim razlikama između ravni- 
čara i brđana, naseljenika visokog kopna i onih što žive 
kraj velikih voda. U redu, znam da bi nam civilizacija bila 
nešto drukčija da smo ostali na drvetu i razvijali je na visini 
od desetak stopa iznad zemlje, pogotovu da smo fiziološki 
rasprostrti planimetrijski, samo u dve dimenzije, no da li 
nekoliko planinčina ili baruština u toj meri određuje svoje 
žitelje da svaka istorija mora početi s geografijom u kojoj se 
odvija? Koliko to važi za Srbe ne znam, ali znam da su nebu 
bliže oduvek živeli oni što su uzgajali duboke misli i pljačkali 
stoku po dolinama, a u tim dolinama, zemlji bliže, oni što 
uzgajaju stoku, misleći jedino kako da je od naših Dinaraca, 
naših gorskih metafizičara, sačuvaju. Za Engleze je, među- 
tim, veza između tla i ljudi nesumnjiva, uz neizbežno učešće 
vode u koju su Britanska ostrva potopljena, pošto su imala 
sreću da se u jednoj geološkoj krizi od kontinenta konačno 
otcepe. Stoga ću najpre u grubim potezima opisati grubu 
zemlju, koja se od tada znatno promenila, i njenu promen- 
ljivu klimu, koja je, bojim se, ostala ista, što će reći nepodno- 
šljiva. Zamislićemo, dakle, prirodu kakva je u početku priče. 

Tlo se blago a onda u grabljivim skokovima penje od juga 
severu, pravcem kojim će u civilizovanoj Engleskoj opadati 
narodno bogatstvo. Zemlja postaje brdovita, gola, posna, 
a čarobnija, kao da je jalovost uslov za mladost i lepotu. 
Guste mračne šume, danas oranicama raskrčene, preseče- 
ne tajanstvenim močvarama, sad isušenim, menjaju se u 

nepregledna vresišta duginih boja, potom gube u sirovim 
goletima škotskog Highlanda (Gornje zemlje). Ostrvo je 
obrubljeno stenjem kao nazupčanim kulama srednjove- 
kovnih kastela. Prava je to tvrđava s opkopom u koji staje 
čitav okean. Pa ipak, atlantske vode što su Britaniju saču- 
vale od Filipa, Napoleona i Hitlera, te činile krunski uslov 
njenog blagostanja i bezbednosti, u početku ove priče sipale 
su zemljom u burnim talasima narod za narodom; od Kelta, 
Belga, Rimljana do Angla, Sasa, Vikinga, Danaca i Normana, 
da na oko 90.000 km 2 , prostoru manjem od jugoslovenskog, 
obrazuju bućkuriš rasa, teško uočljiv čak i na prometnom 
i razmetnom Balkanu. Nebo liči na platno kojim umetnik 
nije zadovoljan, te ga stalno prepravlja, prekraja i prefarba- 
va, ali kao da osim sive boje za drugu ne zna. Njime se viju 
i biju neprijateljski vetrovi. Ko zna zašto engleski majstori 
dobro slikaju konje, ali nebo objašnjava što su bez takmaca u 
malanju oblaka i zašto klima ovde ne postoji. Postoji vreme, 
a i ono se stalno menja. U danu doživite sve za šta vam na 
Kontinentu godina treba. Ne, nije klima rđava. Ona je tek 
nepredvidljiva. Za rasne osobine važna, ali ne i presudna. 11 
Duce je vapio što Italijani nemaju englesku klimu da bi dobi- 
li englesku izdržljivost. Zaboravio je da je iz apeninske klime 
Rim osvojio svet, a da su Eskimi, rođeni u ledu, najpitomiji 
ljudi u njemu. Klima je, uostalom, ćudljiva, kao i mnogo 
toga ovde. Nepredvidljivost istorije uzbudljivom čini priču 
koju predvidljivost ljudske prirode hoće da učini uvek istom. 

Kad su se na plutajućim ledenjacima pojavili prvi noma- 
di, životinje i ljudi lovili su se uzajamno, ne ispoljavajući 
neke značajne razlike u izgledu, ponašanju i međusobnom 
uvažavanju. I to stanje humano-zoološkog ekvilibrijuma 
trajalo je veoma dugo, dokazujući da prednosti Homo sapi- 
ensa nisu smesta bile uočljive niti od animalne konkurencije 

priznate. Dosta vremena je utrošeno na „ubeđivanje“ živo- 
tinjskog sveta. U neolitu, negde oko 3000. godine, napredak 
je očevidan. Zveri su konačno propustile šansu. Zveri su 
mogle biti snažnije, ali je čovek bio lukaviji; mogle su biti 
brže, ali ne i veštije, i najzad, a to je izgleda presudilo, one 
su mogle živeti i loviti u čoporima, ali te čopore nisu umele 
da održe i pri deobi plena. Bivši lovci i ribari kremenim oru- 
đem iskrčili su šume da u krčevinama podignu naselja, zaoru 
njive, iskopaju rudne jame. Krhka, nepouzdana, ugrožena 
i ugroziva stalnost, koju ovo trojstvo podrazumeva, ostaće 
osnovnim zahtevom svakog napretka. No civilizacije nema 
dok čovek ne ispuni jedan koristan, tri naizgled nekorisna 
uslova, jer beskorisnost i jeste krajnji cilj napretka, kristaliza- 
cija njegove finalne svrhe. Koristan uslov je zajednica intere- 
sa za napad i odbranu, i on se silom prilika, tačnije neprilika, 
srazmerno brzo postiže. No valja naći lepotu i Boga. I razu- 
me se, rešiti šta sa smrću. Boja na grnčariji svedoči o otkriću 
lepote i jedino je pitanje ima li je tada nezavisno od njene 
kultne vrednosti. Nije verovatno. Lepota je deo kristalizacije 
o kojoj smo govorili. Za nju treba slobodnog vremena. A 
tamo gde ga nema, gde vreme služi samo golom opstanku, 
lepota mora čekati bolje dane. Prvi paganski hram, Stone- 
henge, veli nam da je i Bog otkriven, ma šta o takvom Bogu 
danas mislili. (Uostalom, i on je bio podređen istorijskom 
razvoju. Jevrejski Bog, Jahve Starog zaveta, ništa milosrdniji 
nije bio od druidskog.) Grobovi nas ubeđuju da se i smrt 
razumela. Ni praostrvljani, još bez imena, nisu verovali da se 
smrću njihova humana priča defmitivno okončava, da umi- 
rući zauvek odlaze. Poglavice su i pod zemljom onom svetu 
prikazivane u najlepšem ovozemaljskom svetlu: u najrasko- 
šnijem ruhu i najdostojanstvenijem položaju, koji odnekud 
redovno podseća na stav pri izbacivanju izmeta. Ostali su 




28 Sentimentalna povest Britanskog carstva 


iščezavali u bezličnoj masovnoj raci koja je simbolisala ulogu 
narodnih masa u istoriji. Blagodareći tim jamama saznajemo 
za hijerarhiju, veštački oblik ljudskih nejednakosti, i da su se 
već delili na rodove u zavadi, jake i slabe u mržnji, u opštem 
siromaštvu na siromašne i još siromašnije - podela, uosta- 
lom, od koje se ni do danas nije odustalo. Podela još nema 
amalgamirajuću snagu što će docnije sabrati raznorodne 
lične, porodične i plemenske interese u nacionalni kompleks, 
od toga je Ostrvo beznadežno daleko, kao i od hronologije ili 
pisanih dokumenata. Od istorije uopšte. O, neka je to isto- 
rija, svakako, no kakva, čemu liči, u čemu se sastoji, teško 
je bez činjenica reći. A njih, osim u nategnutim analoškim 
silogizmima bez podloge ili duboko pod zemljom, nema. 
Arheologija će nam, razume se, pomoći da se u nepoznatoj 
protoprošlosti snađemo, ona će, uz čudesnu tehnologiju 
rendgena i izotopa, iz najbednijih materijalnih ostataka, iz 
taloga minulog sveta vaskrsnuti jedan njegov izgled, ali on 
će vazda biti nepouzdan, uvek samo na granici mogućeg, 
nikad u srcu ondašnje stvarnosti. 

Šta nedostaje bukoličkoj slici ranobronzanog a pomalo 
i zveroobraznog doba Britanije, ujedinjenog istim kultom 
mrtvih a razjedinjenog potrebom za istim pašnjakom? Feni- 
čani Tira izvozili su s Ostrva kalaj. Arheolozi su pronašli 
artefakta egipatske fajanse. Trampilo se, dakle. Trgovalo se. 
Kupovalo i prodavalo. Na ma kako niskom nivou i sporadič- 
no možda već i spekulisalo? Najbitnija pretpostavka humane 
civilizacije, i jedna od presudnih za englesku, ispunjena je. 
Prava priča može da počne. 

Odložićemo je za trenutak da vidimo možemo li uočiti 
čas u kome je prvi Srbin upoznao prvog Engleza, možemo li 
otkriti prapočetak naših nacionalnih odnosa. Ne smemo se 
pouzdati u mogućnost da je do istorijskog kontakta došlo u 

zajedničkoj indoevropskoj postojbini, dok su budući Engle- 
zi još živeli pod plemenskim imenom Angla i Sasa, a Srbi u 
etnički nedefinisanoj slovenskoj masi, premda je tako nešto 
sasvim verovatno. U doba našeg postupnog prodiranja u 
Evropu - odakle nas sad nešto užurbanije izgone - Ostrvo 
je bilo do guše u postrimskoj lcrizi, iz koje će se, po dola- 
sku Normana, roditi engleska nacija, ali Angli i Sasi već su 
zaposeli ovaj kraj živog sveta, gde pakao počinje od Tule, pa 
i nešto pre. Engleski su preci, dakle, u Evropu došli skoro tri 
veka pre naših. Srpska država formirana je bezbedno daleko 
od njihovih budućih teritorija, još dalje od budućih interesa 
(premda nam to nije mnogo pomoglo). Naše teritorije, naši 
interesi od početka behu ukorenjeni u vizantijski domen, 
moravsku geografsku spojnicu Balkana i Panonije, Istoč- 
nog i Zapadnog rimskog carstva, strateške granice između 
dva sveta, dva svetonazora, dve civilizacije, dve vere, na 
kojoj se i dan danji ratuje i s kojom Britanska ostrva, mimo 
kasnijih krstaških pohoda, nikad nisu imala nikakve veze. 
Balkan je u englesku politiku ušao preko istočnog pitanja, 
zaobilaznim putem, severnim krilom kroz Rusiju, južnim iz 
Indije. Englezi su nam, dakle, došli kurvinski - s leđa, gde 
su istorijski uvek i ostali. 

Prvi susret nekog Srbina i budućeg Engleza mogao se 
dogoditi jedino u polju velike svetske politike, čiji je omfa- 
los (pupak) oko 1000. godine, opet, mogao biti jedino u 
vizantijskom Konstantinopolju. U vreme prijema zapad- 
nih diplomatskih poklisara dvorane Hiere, Svete palate 
romejskih careva, morale su se škropiti jakim istočnjačkim 
agensima da bi delikatan vizantijski nos odoleo nesnosnom 
bazdu uglednih gostiju iz Franačke, koji su se kupali samo 
u dva životna navrata: prilikom rođenja i posle smrti. Jed- 
nom, nažalost, zaštitna aroma ne beše dovoljno snažna, te 

se romejski vasilevs u prvom susretu s prirodnim mirisom 
ljudske kože obeznanio. 

Neka nam bude dopušteno da pretpostavimo kako je u 
zapadnoevropskoj diplomatskoj misiji bio i plemić čiji će 
potomci, blagodareći genetičkoj kombinaciji Normana i 
Anglosasa, postati rani Englezi, a da je pri romejskom dvo- 
ru, u svojstvu našeg ambasadora, bio srpski plemić čiji će 
potomci prestati da budu Srbi i postati Jugosloveni. 

Mnogo stoleća kasnije Englezi su primili naše diplomat- 
sko uzdarje. Dolazeći u akreditivnu audijenciju kod kneza 
iz kuće Obrenovića prvi je engleski poslanik u Beogradu, 
silazeći s kočija, ugazio u konjsku balegu. 

Premda nisu istorijske, neka nam ove dve slike, dok pri- 
čamo istoriju Engleske, uvek budu pred očima. 




